《送都水姚懋明主事改任南京仪制》
明代·程敏政

曾向青源识俊髦，恩除重下为均劳。留都官爱新仪部，驿路人迎旧水曹。

千里长安随日近，万年钟阜入云高。宦情乡思谁兼得，莫惜离亭尽浊醪。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。